**VÁLLALKOZÁSI SZERZŐDÉS**

Amely létrejött egyrészről a **Fogyatékkal Élőket és Hajléktalanokat Ellátó Közhasznú Nonprofit Kft.** (székhelye: 9700 Szombathely, 11-es Huszár út 116.; képviseli: Németh Klára, ügyvezető), mint Megrendelő – a továbbiakban **megrendelő** –, másrészről a **JustFood Kft.** (székhelye: 9970 Szentgotthárd, Füzesi út 7.; cégjegyzékszáma: Cg.18-09-109729; adószáma: 22790589-2-18; képviseli: Kozó Tamás ügyvezető), mint Vállalkozó – a továbbiakban **vállalkozó** – között a mai napon az alábbi feltételekkel:

1. A vállalkozó nyilvántartott tevékenységi köre szerint többek között vendéglátással, ételkészítéssel foglalkozó társaság, mely rendelkezik az ide vonatkozó jogszabályok által előírt feltételekkel.
2. A Megrendelő megrendeli a Szombathely, Kolozsvár u. 27. és 11-es Huszár út 116. szám alatti telephelyére étkeztetést és étel kiszállítását a jelen szerződésben és a hatályos jogszabályokban szabályozottak szerint.
3. A felek megállapodnak abban, hogy a megrendelő ellátási feladatainak biztosítása érdekében együttműködnek és a vállalkozó a jelen szerződés által meghatározottak szerint biztosítja a megrendelő igényei szerint az étkeztetéséhez **szükséges készételt** **2022. február 1. és
2022. december 31. között, az alábbiak szerint:**
* **Szombathely, Kolozsvár u. 27.** szám alatti Hajléktalanok Otthonában lakó 26 idős ember étkeztetéséhez szükséges készétel (reggeli, ebéd, vacsora) szállítása **2022.** **február 1. és 2022. augusztus 31**. **között a hét minden napján** (hétvégén és ünnepnapokon is), az ajánlati felhívásban hivatkozott Szombathely Megyei Jogú Város Önkormányzata Közgyűlésének 75/2021. (VIII.2.) számú határozatában foglaltak értelmében. A teljesítési határidő a Fogyatékkal Élőket és Hajléktalanokat Ellátó Közhasznú Nonprofit Kft. nyilatkozatával további 1-1 hónappal meghosszabbítható. A nyilatkozatot írásban, a teljesítési határidő letelte előtt legalább 45 nappal kell bejelenteni a szolgáltató felé.

A reggeli szállításának időpontja: minden nap 700 és 730 között

Az ebéd szállításának időpontja: minden nap 1100-ig

A vacsora kiszállítása lehet az ebéddel egy időben.

* A **Szombathely, 11-es Huszár út 116.** szám alatti Fogyatékos Emberek Nappali Szolgálatának átlag 26 fő étkezést igénylő ellátottjai részére készétel (ebéd) szállítása **2022. február 1. és 2022. december 31. között a hét minden hétköznapján** (hétvégén és ünnepnapok kivételével). Az ellátottak közül általában 2 fő diabetikus étkeztetést igényel. A normál ebéd és a diabetikus adagok aránya az érintett időszakon belül az igénybevevők létszámának változása esetén módosulhat (max. 65 fő/nap).

Az ebéd szállításának időpontja: minden nap 1100 és 1130 között

1. A vállalkozó kijelenti, hogy rendelkezik a jelenlegi megrendelés teljesítéséhez megfelelő konyhai kapacitással. Vállalkozó a Megrendelő tálalókonyháiban kialakításra került HACCP rendszer előírásainak a szolgáltatás nyújtás alatt megfelel.
2. Vállalkozó az étel kiszállításához szállítóedényt biztosít, melyből az adagokat ajánlatkérő porciózza ki. A szállítóedényeket Vállalkozó az étkeztetés befejeztével vihet el.
3. A kiszállított készétel árát a felek az alábbiak szerint határozzák meg adagonként.

Normál ebéd: nettó 817,92 Ft/adag

Normál reggeli és vacsora: nettó 924,42 Ft/adag

Diabetikus ebéd: nettó 907,38 Ft/adag

1. A teljesítés helye: Hajléktalanok Otthona (Szombathely, Kolozsvár u. 27.)

Fogyatékos Emberek Nappali Szolgálata (Szombathely, 11-es Huszár út 116)

1. A felek a mennyiségi átvételt a szállítás helyszínén végzik el. Amennyiben a megrendelő az étel kiosztásakor hiányt észlel, köteles erről a vállalkozót értesíteni és a felek közösen egyeztetni tartoznak az átadott mennyiségről és a számlázás alapjáról.
2. A felek a fizetés rendjéről az alábbiak szerint állapodnak meg: Ajánlatkérő előleget nem fizet. Ajánlattevő havonkénti számlázásra jogosult a tárgyhót követő hónap 8-ig. Ajánlatkérő a számla ellenértékét 4 napon belül ellenőrzi, és banki átutalás formájában 30 napon belül egyenlíti ki.
3. Felek megállapodnak, hogy a késedelmi kötbér mértéke a szerződés napi nettó összegének
10 %-a óránként, de legfeljebb összesen a vállalkozási szerződés nettó értékének 10 %-a. A meghiúsulási kötbér mértéke a szerződés nettó összegének 25 %-a.
4. Jelen szerződést a felek **2022. február 1.** és **2022. december 31.** napjáig tartó határozott időtartamra kötik.
5. A felek a jelen határozott idejű szerződést csak súlyos szerződésszegés esetén mondhatják fel a határozott idő letelte előtt rendkívüli felmondással. Súlyos szerződésszegésnek minősül a vállalkozó részéről a közegészségügyi szabályok hatósági határozattal megállapított megsértése, valamint a teljesítési késedelem háromszor egymás után, írásban történő regisztrációja; a megrendelő részéről pedig a 15 napot meghaladó fizetési késedelem. A rendkívüli felmondást írásban, tértivevényes ajánlott levél útján kell kézbesíteni a másik fél számára. A rendkívüli felmondást indokolni kell és azonnali hatályú, nincs felmondási idő.

Jelen szerződésben nem szabályozott kérdésekben a Ptk. szabályai és az ide vonatkozó jogszabályok rendelkezései az irányadóak.

Szombathely, 2022.

|  |  |
| --- | --- |
| **/: Németh Klára :/** ügyvezető igazgatóFogyatékkal Élőket és Hajléktalanokat Ellátó Közhasznú Nonprofit Kft. megrendelő | **/: Kozó Tamás :/***ügyvezető*JustFood Kft.vállalkozó |